Καρίμ Μπενζεμά

Ο Καρίμ Μοσταφά Μπενζεμά (γαλλικά: Karim Mostafa Benzema, γεννήθηκε 19 Δεκεμβρίου 1987) είναι Γάλλος διεθνής ποδοσφαιριστής, ο οποίος αγωνίζεται ως κεντρικός επιθετικός για την Αλ Ιτιχάντ. Ένας δημιουργικός και παραγωγικός επιθετικός,  θεωρείται ένας από τους καλύτερους στη θέση του όλων των εποχών. Είναι ο κορυφαίος Γάλλος σκόρερ όλων των εποχών με βάση το συνολικό αριθμό τερμάτων σε επίσημους αγώνες.

Γεννημένος στη Λυών από Αλγερινούς γονείς, ο Μπενζεμά ξεκίνησε την καριέρα του με την Ολιμπίκ Λυών το 2005, συνεισφέροντας σποραδικά σε τρεις κατακτήσεις της Λιγκ 1. Το 2008 ανακηρύχθηκε ο Παίκτης της Χρονιάς της Λιγκ 1 και στην Ομάδα της Χρονιάς, έχοντας τερματίσει ως ο πρώτος σκόρερ του πρωταθλήματος και κατακτώντας τον τέταρτο τίτλο του πρωταθλήματος και το πρώτο Κύπελλο Γαλλίας. Το 2009 έγινε αντικείμενο μεταγραφής ρεκόρ στη Γαλλία, όταν εντάχθηκε στη Ρεάλ Μαδρίτης σε μια συμφωνία αξίας 35 εκατομμυρίων ευρώ. Αφού δυσκολεύτηκε να καθιερωθεί στην πρώτη του σεζόν, τελικά πέτυχε σταθερό ποσοστό γκολ με τον σύλλογο, κυρίως ως μέλος μιας τριάδας με υψηλή ποιότητα, μαζί με τον Κριστιάνο Ρονάλντο και τον Γκάρεθ Μπέιλ - που ονομάστηκαν BBC από τα αρχικά των ονομάτων τους - που ήταν αναπόσπαστοι σε τέσσερις κατακτήσεις του ΟΥΕΦΑ Τσάμπιονς Λιγκ από το 2014 έως το 2018.

Μετά το 2018 ονομάστηκε στην Ομάδα της Σεζόν της Πριμέρα Ντιβσιόν για τέσσερα συνεχόμενα χρόνια από το 2018 έως το 2022, κέρδισε δύο φορές το βραβείο του Καλύτερου Παίκτη της Πριμέρα Ντιβσιόν και τον τίτλο του πρώτου σκόρερ για πρώτη φορά το 2022. Ήταν πρώτος σκόρερ του ΟΥΕΦΑ Τσάμπιονς Λιγκ, καθώς κέρδισε τον πέμπτο του τίτλο το 2022. Έκλεισε την καριέρα του στη Ρεάλ ως δεύτερος καλύτερος σκόρερ όλων των εποχών και ο κορυφαίος σε ασίστ. Ο Μπενζεμά έχει κερδίσει 23 τρόπαια με τη Ρεάλ Μαδρίτης, συμπεριλαμβανομένων τεσσάρων Πρωταθλημάτων Ισπανίας, δύο Κυπέλλων Ισπανίας και πέντε ΟΥΕΦΑ Τσάμπιονς Λιγκ.  

Ο Μπενζεμά κέρδισε το Ευρωπαϊκό Πρωτάθλημα Κ17 του 2004 και έκανε το ντεμπούτο του για την Εθνική Γαλλίας ανδρών το 2007, σε ηλικία 19 ετών. Έκτοτε έχει περισσότερες από 95 συμμετοχές, όπου έχει σκοράρει σε τρεις και συμμετάσχει σε τέσσερις μεγάλες διοργανώσεις και κατατάσσεται ως ο πέμπτος κορυφαίος σκόρερ όλων των εποχών της Γαλλίας.  Έμεινε αμφιλεγόμενα εκτός αποστολής για το Παγκόσμιο Κύπελλο του 2010 και δεν έπαιξε με τη Γαλλία για περισσότερα από πέντε χρόνια, αφού ενεπλάκη σε ένα εκβιαστικό σκάνδαλο το 2015. Έκτοτε επέστρεψε στην ομάδα. Ανακηρύχθηκε τέσσερις φορές ως ο Γάλλος Παίκτης της Χρονιάς από το France Football. Για τις εμφανίσεις του το 2021 και το 2022, ο Μπενζεμά βραβεύτηκε με το βραβείο του Καλύτερου Παίκτη της Χρονιάς της UEFA και τη Χρυσή Μπάλα, και έγινε ο πέμπτος Γάλλος παίκτης που κέρδισε τη Χρυσή Μπάλα. Σε ηλικία 34 ετών και 302 ημερών, είναι ο δεύτερος μεγαλύτερος σε ηλικία νικητής του βραβείου.

Τον Οκτώβριο του 2023, ο Μπενζεμά εξέφρασε την αλληλεγγύη στα θύματα των ισραηλινών αεροπορικών επιδρομών στη Γάζα. Σε απάντηση, ο Γάλλος υπουργός Εσωτερικών Ζεράλ Νταρμανίν κατηγόρησε τον Καρίμ Μπενζεμά ότι «έχει σχέσεις» με την ομάδα που είναι γνωστή ως Αδελφοί Μουσουλμάνοι. Και η γερουσιαστής από το Ρεπουμπλικανικό Κόμμα του Μπους-ντου-Ρον, Βαλερί Μπουαγιέ, ζήτησε να στερηθεί ο παίκτης τη γαλλική υπηκοότητα και τη Χρυσή Μπάλα εάν επιβεβαιωθούν οι κατηγορίες.

Τίτλοι και διακρίσεις

Συλλογικές 
Ολιμπίκ Λυών
 Πρωτάθλημα Γαλλίας (4): 2005, 2006, 2007, 2008
 Κύπελλο Γαλλίας: 2008
 Γαλλικό Σούπερ Καπ (2): 2006, 2007
Ρεάλ Μαδρίτης
 Κύπελλο Ισπανίας (2): 2011, 2014
 Πρωτάθλημα Ισπανίας (4): 2012, 2017, 2020, 2022
 Σούπερ Καπ Ισπανίας (2): 2012, 2017
 ΟΥΕΦΑ Τσάμπιονς Λιγκ (5): 2014, 2016, 2017, 2018, 2022
 ΟΥΕΦΑ Σούπερ Καπ (2): 2014, 2016, 2017
 Παγκόσμιο Κύπελλο Συλλόγων (3): 2014, 2016, 2017

Ατομικές 
 Χρυσή Μπάλα: 2022

Δείτε επίσης 
 Κατάλογος πρώτων σκόρερ του ΟΥΕΦΑ Τσάμπιονς Λιγκ

Παραπομπές

Εξωτερικοί σύνδεσμοι 

 
 Προφίλ στον επίσημο ιστότοπο της Ρεάλ μαδρίτης
 
 
 

Γάλλοι ποδοσφαιριστές
Επιθετικοί ποδοσφαιριστές
Γάλλοι αλγερινής καταγωγής
Γάλλοι Μουσουλμάνοι
Ποδοσφαιριστές Εθνικής Γαλλίας Κ17
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Γαλλίας
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Παγκοσμίου Κυπέλλου 2022
Παίκτες νικητές Πρωταθλήματος Εθνών ΟΥΕΦΑ
Ποδοσφαιριστές Ολιμπίκ Λιονναί
Ποδοσφαιριστές Λιγκ 1
Ποδοσφαιριστές Ρεάλ Μαδρίτης
Ποδοσφαιριστές Πριμέρα Ντιβιζιόν
Ξένοι ποδοσφαιριστές στην Ισπανία
Γάλλοι ποδοσφαιριστές στο εξωτερικό
Παίκτες νικητές ΟΥΕΦΑ Τσάμπιονς Λιγκ
Κορυφαίοι σκόρερ του ΟΥΕΦΑ Τσάμπιονς Λιγκ
Νικητές Χρυσής Μπάλας